section_heading: Prvi studentski izbori 1990.
paragraph_text: Nakon sloma Hrvatskog proljeća 1971. i uhićenja vodećih studentskih predstavnika na čelu s Draženom Budišom, studentska populacija bila je kontrolirana od strane Saveza socijalističke omladine Hrvatske (SSOH) i Saveza studenata Hrvatske (SSH) te represivnog aparata jugoslavenskog režima. Nakon prvih demokratskih i višestranačkih izbora, prestaje dominacija komunističkih organizacija među studentima. Prva nekomunistička studentska organizacija pod nazivom Hrvatska akademska zajednica (HAZ) osnovana je u listopadu 1990. koja je pobijedila na prvim studentskim izborima održanim na Sveučilištu u Zagrebu u studenome 1990. godine.<br />